**Levelezés:**

**a./ Hozzátartozóval és engedélyezett kapcsolattartóval korlátozás nélkül levelezhet.**

**b./ A fogvatartott által írott, illetve a neki érkező leveleket** - a jogszabályban rögzített eseteket kivéve - az intézet **tartalmilag ellenőrzi.** Az ellenőrzést csak a parancsnok által jogkörrel felruházott személyek (reintegrációs tisztek, ill. elöljáróik) végzik.

**c./ Ha a tartalmilag ellenőrzött levélben** **az intézet rendjét és biztonságát veszélyeztető** adatot, bűncselekményre utaló információt - esetleg tárgyat - tapasztalunk, akkor az ilyen levél nem kerülhet továbbításra, azt a fogvatartottnak vissza kell adni, vagy a feladónak vissza kell küldeni, kivéve, ha fegyelmi vagy büntetőeljárás indítása szükséges.

**d./ A leveleket** - az ellenőrizhető módon - a szállásépületekben reintegrációs részlegenként külön elhelyezett **levelesládába kell bedobni,** vagy a reintegrációs tisztnek közvetlenül átadni. Levelezést a fogvatartott saját költségén folytathat, csak elegendő értékű és szabályos (nem használt) postai bélyeggel ellátott küldeményt adjon ki, a szabálytalan bélyeggel ellátott küldeményt a posta nem fogadja továbbítani. Az intézetből más módon - illegálisan - levelet kijuttatni tilos, az ilyen cselekmény fegyelmi vétség.

**e./ Az átszállítása esetén a később érkező leveleket a címzett után továbbítjuk.**

**f./** Ha a külföldi elítéltnek nincs letéti pénze, a hozzátartozó részére havonta egy alkalommal - az intézet költségére - küldhet levelet.

**g./** Az elítélt által írt, illetve a részére érkezett levelet - ha jogszabály másként nem rendelkezik - legkésőbb a második munkanapon továbbítani, illetve kézbesíteni kell.

**h./** A nem magyar nyelven írt vagy kapott magántermészetű levél biztonsági ellenőrzése esetén a levelet négy napon belül kell az intézetnek a címzetthez továbbítani vagy kézbesíteni.

**i./** „ Kérem szíves együttműködését, hogy a fogvatartottnak szóló iratot a fogvatartottak számára fenntartott postafiók címre, vagy címhelyre „eredeti címen kézbesítendő” felirattal ellátott borítékban szíveskedjenek megküldeni! ”

**j./** Tájékoztatom, hogy a fogvatartottak részére címzett küldemények számára új postafiókot nyitottunk: **Pálhalmai Országos Büntetés-végrehajtási Intézet**

**2401 Dunaújváros Pf. 400**

Pálhalmai Országos BV. Intézet